Այս առումով հատուկ ուշադրության է արժանի Ադրբեջան կատարելիք այցը, որի ընթացքում քննարկվելու է ադրբեջանական էներգակիրները Եվրոպա հասցնելու հարցը: Այդ քննարկումները տեղի են ունենալու բավական հետաքրքիր պայմաններում: Բանն այն է, որ «Հյուսիսային հոսք-2» գազատարի նախագծի ուղղությամբ տարվող աշխատանքների ֆոնին պաշտոնական Բրյուսելը ճնշում է գործադրում նախ եւ առաջ հենց Բեռլինի վրա՝ Եվրոպա մտնող գազի դիվերսիֆիկացման քաղաքականության շարունակականությունն ապահովելու պահանջով: Ուժեղ ճնշում կա նաեւ ԱՄՆ-ից, որն ընդհանրապես դեմ է Ռուսաստանի հետ նոր գազատար կառուցելու գաղափարին: Այլընտրանքային գազը Ադրբեջանում փնտրելու օգտին են խոսում նաեւ գործող TANAP (Տրանսանատոլիական) եւ կառուցվող TAP (Տրանսադրիատիկ) գազատարները: Բացի դրանից, Կասպից ծովի իրավական կարգավիճակի մասին կոնվենցիայի ստորագրումը Եվրոպայում կարող է հույսեր արթնացնել, որ երկարաժամկետ հեռանկարում իրենք հնարավորություն կստանան օգտվել նաեւ թուրքմենական գազից: